b"\n_START_ARTICLE_\nMartin Severin From\n_START_SECTION_\nBiografia\n_START_PARAGRAPH_\nTot i que va n\xc3\xa9ixer a Nakskov, es va educar a Nykj\xc3\xb6bing. Durant la Guerra dels Ducats (Zweiter Schleswig-Holsteinischer Krieg), es va allistar a l'ex\xc3\xa8rcit com a voluntari, i va servir a la brigada del General Olaf Rye, i combat\xc3\xa9 a la Batalla de Fredericia el 6 de juliol de 1849. Al final de la guerra, es va establir a Copenhaguen. Era empleat a l'Oficina d'Estad\xc3\xadstica local, on hi va con\xc3\xa8ixer en Magnus Oscar M\xc3\xb6llerstr\xc3\xb6m (qui llavors era el m\xc3\xa9s fort jugador d'escacs de la ciutat). Posteriorment, va treballar a l'Oficina central de gesti\xc3\xb3 de les presons, i el 1890 va esdevenir inspector de la penitenciaria de Christianshavn. El 1891 li fou atorgada la Ridder af Danneborg, que era la segona condecoraci\xc3\xb3 m\xc3\xa9s important a Dinamarca.\n_START_SECTION_\nCarrera escaqu\xc3\xadstica i resultats destacats en competici\xc3\xb3\n_START_PARAGRAPH_\nFrom va guanyar el torneig d'escacs de Copenhaguen 1862, per sobre de M.O. M\xc3\xb8llerstr\xc3\xb8m, S.A. S\xc3\xb8rensen, H.A. Lindehn, A. Mathiassen, etc. A partir de 1865, fou president del Club d'escacs de Copenhaguen, c\xc3\xa0rrec que va mantenir durant molts anys. Va participar en el Torneig de Par\xc3\xads 1867, on hi empat\xc3\xa0 als llocs 12-13\xc3\xa8 (el torneig el va guanyar Ignatz von Kolisch).\n_START_SECTION_\nContribucions a la teoria dels escacs\n_START_PARAGRAPH_\nFrom va jugar el gambet dan\xc3\xa8s (1.e4 e5 2.d4 exd4 3.c3) a Par\xc3\xads 1867. El seu nom \xc3\xa9s vinculat al gambet From dins l'obertura Bird (1.f4 e5).\n_START_SECTION_\nR\xc3\xa0nquing mundial\n_START_PARAGRAPH_\nEl seu millor r\xc3\xa0nquing Elo s\xe2\x80\x99ha estimat en 2427 punts, el juliol de 1870, moment en qu\xc3\xa8 tenia 42 anys, cosa que el situaria en 18\xc3\xa8 lloc mundial en aquella data. Segons chessmetrics, va ser el 16\xc3\xa8 millor jugador mundial en 8 diferents mesos, entre l'octubre de 1868 i el juliol de 1869."